## Ændring af HTML-vask.
Der er blevet annonceret en større ændring af måden HTML bliver "vasket" i wikimedia softwaren. Ændringerne løser en bug der har eksisteret i vores kode igennem lang tid, hvorfor der formentlig vil være en del snavns der har sneget sig ind rundt omkring. Indtil nu har softwaren, i den konfiguration wikipedia bruger, accepteret at f.eks. en HTML-tabel bliver startet i en skabelon, mens den så bliver afsluttet i en anden. Fremover vil konstruktioner som disse ikke blive accepteret som gyldig HTML, hvilket helt sikkert vil give problemer. En ting der helt sikkert vil blive ramt, er og , hvor en div bliver åbnet i et fragment og lukket i et andet. Kodeændringen vil ramme alle tilfælde hvor et start- og slut-tag ikke er defineret i samme fragment. Umiddelbart forventer jeg dog at problemerne vil være indskrænket til:
Jeg vil prøve at danne mig et overblik over problemets omfang i skabelon-navnerummet, men da det ikke kun er derfra der bliver lavet inkluderinger af HTML-fragmenter, som eksemplet med sportsportalen viser, vil den gennemgang ikke afsløre alle tilfælde. Når der kommer en endelig dato på, vil jeg foreslå at vi sætter en sitenotice på, hvor vi henviser folk til en side med en forklaring på problemet, og opfordrer dem til at beskrive det der. I første omgang er det kun ren HTML der er påvirket, men på lidt længere sigt vil tabel-markup med wikisyntaks også blive påvirket.
